<classify> Msafara wa timu hiyo umeondoka ukiwa na wachezaji 11 na viongozi watano huku mwanadada Salma Omar mwenye uzito wa kilo 52 akiwa mshiriki pekee wa kike kutoka Zanzibar.Akizungumza na waandishi wa habari kabla ya timu kuondoka, Rais wa Chama Cha Judo Zanzibar, Shimaoka Abdulhalim Shimaoka alisema maandalizi kwa ajili ya timu yalikuwa mazuri ingawa yalikumbwa na changamoto mbalimbali zilizosababishwa na mikwamo ya kisiasa iliyopo Zanzibar na nchi ambayo wanaenda kushiriki.Alisema safari ya timu hiyo imekumbwa na misukomisuko mingi lakini wanafurahia baada ya kupata kibali cha kusafiri ingawa ni kwa muda mfupi.Awali safari yetu ilikuwa haina uhakika baada ya Serikali kutukatalia kutupa kibali kutokana na hali ya kisiasa iliyopo, Burundi lakini tunashukuru juzi tulipata kibali hicho na kuruhusiwa, alisema.Akizungumzia maandalizi rasmi ya timu hiyo alisema kuwa timu ipo vizuri na ana matumaini makubwa ya kutetea ubingwa wao ambao mwaka jana ulichukuliwa na Tanzania Bara katika mashindano ya tisa yaliyofanyika Kilimanjaro.Aliwataja wachezaji hao na uzito wao katika mabano kuwa ni Ali Juma Batoye na Azam Hussein Kilo 60, Abdurabi Alawi na Mansab Alawi Kilo 66, Hafidh Makame kilo 73, Mbarouk Suleiman kilo 81, Rajab Kassim Kilo 90, Masoud Amour Kilo 100, na uzito wa zaidi ya 100 ni Mohammed Abrahman na Iddi Othman.Kwa upande wa viongozi ni Mwalimu wa timu hiyo Mohammed Khamis, waamuzi wawili Ali Juma na Saleh Mohammed pamoja na mkuu wa msafara Yussuf Thabit na kiongozi mmoja kutoka Serikalini.  <topic>: MICHEZO 